b'\n_START_ARTICLE_\nHerbergss\xc3\xb8ken\n_START_PARAGRAPH_\nHerbergss\xc3\xb8ken (tysk: Herbergssuche) er en adventsskikk i flere s\xc3\xa6rlig katolske land, blant annet i tysktalende land. Tradisjonen knytter an til hvordan Maria og Josef fors\xc3\xb8ker \xc3\xa5 finne husrom i Betlehem f\xc3\xb8r Jesu f\xc3\xb8dsel (nevnt i Lukasevangeliet, 2,7)._NEWLINE_I adventstiden var, og er det, vanlig \xc3\xa5 gjenskape denne leting etter husrom, og gjenkalle det i advenssanger som kretser rundt temaet. Denne gamle kristne skikk pleies fortsatt i familier og i gudstjenestesammenheng - p\xc3\xa5 julespillets man\xc3\xa9r kan to barn representere Josef og Maria, mens faren eller et eldre barn spiller husverten som avviser paret._NEWLINE_I Tyskland er en kjent vekselsang knyttet til skikken:_NEWLINE_Wer klopfet an?_NEWLINE_Oh zwei gar arme Leut\xe2\x80\x99._NEWLINE__NEWLINE_Was wollt ihr denn?_NEWLINE_Oh gebt uns Herberg heut!_NEWLINE_Euch durch Gottes Lieb\xe2\x80\x99 wir bitten,_NEWLINE_\xc3\xb6ffnet uns doch Eure H\xc3\xbctten!_NEWLINE__NEWLINE_O nein, o nein!_NEWLINE_Ach lasset uns doch ein!_NEWLINE__NEWLINE_Das kann nicht sein!_NEWLINE_Wir wollen dankbar sein._NEWLINE__NEWLINE_Nein, es kann einmal nicht sein,_NEWLINE__NEWLINE_drum geht nur fort, Ihr kommt nicht rein!_NEWLINE_En annen utvikling av samme skikk er tilkommet senere. Det bringes en mariastatue eller et tresnitt av den hellige familie, eller noe lignende, til en gjestfamilie; hver kveld vandres det videre til neste familie. Ved overleveringen holdes en kort adventsandakt, eller i det minste bes det noen b\xc3\xb8nner eller blir sunget noen adventssalmer.'